З апошняга памятаецца запрашэнне на аўтарскі канцэрт кампазітара Дзмітрыя Даўгалёва і паэта Уладзіміра Пецюкевіча “Мелодыя сэрца”, які адбыўся ў Вялікай зале Беларускай дзяржаўнай філармоніі 29 студзеня 2013 года. На жаль, паехаць не выпадала па даволі банальнай прычыне, па якой міма мяне, жыхаркі правінцыі, праходзяць тэатральныя прэм’еры, канцэрты ды іншае. Распачынаюцца яны звычайна а дзевятнаццатай гадзіне. Магчымасці заначаваць у сваякоў у Мінску не маю, і даехаць да Чэрвеня па заканчэнні імпрэзы ўжо няма на чым. Шкада, што ў свой час наш старажытны Ігумен абмінула чыгунка…